ai4bharat/Pralekha huggingface dataset:
প্রধানমন্ত্রীরদপ্তর
জাপানের প্রাক্তন প্রধানমন্ত্রী মিঃ ইয়োশিহিদে সুগা’র সঙ্গে প্রধানমন্ত্রীর সাক্ষাৎ
নতুন দিল্লি, ২৪ মে, ২০২২
জাপানের প্রাক্তন প্রধানমন্ত্রী মিঃ ইয়োশিহিদে সুগা টোকিওতে ২৪শে মে প্রধানমন্ত্রী শ্রী নরেন্দ্র মোদীর সাক্ষাৎ করেছেন।
তাঁরা ২০২১ সালের সেপ্টেম্বরে ওয়াশিংটন ডিসি-তে কোয়াড নেতৃবৃন্দের সম্মেলনের ফাঁকে প্রথম ব্যক্তিগত দ্বিপাক্ষিক বৈঠকের কথা স্মৃতিচারণ করেন। প্রধানমন্ত্রী ভারত-জাপান সম্পর্ককে আরও গভীর ও শক্তিশালী করার ক্ষেত্রে মিঃ সুগা’র অবদানের প্রশংসা করেছেন।
উভয় নেতা ভারত-জাপান বিশেষ কৌশলগত ও বিশ্ব পর্যায়ের অংশীদারিত্বকে আরও শক্তিশালী করার বিষয়ে মতবিনিময় করেন। মিঃ সুগাকে ভারতে জাপানী সংসদ সদস্যের একটি প্রতিনিধি দলের নেতৃত্ব দেওয়ার জন্য আমন্ত্রণ জানান প্রধানমন্ত্রী।
CG/SS/SKD/
(
প্রধানমন্ত্রীরদপ্তর
যক্ষ্মা মুক্ত ভারত গড়ে তোলার লক্ষ্যে রাজ্যসভার সাংসদ মহারাজা সানাজাওবা লাইশেমবা’র প্রয়াসের প্রশংসা প্রধানমন্ত্রীর
নয়াদিল্লি, ২৪ এপ্রিল, ২০২৩
প্রধানমন্ত্রী শ্রী নরেন্দ্র মোদী যক্ষ্মা মুক্ত ভারত গড়ে তোলার লক্ষ্যে রাজ্যসভার সাংসদ মহারাজা সানাজাওবা লাইশেমবা’র প্রয়াসের প্রশংসা করেছেন।
রাজ্যসভার সাংসদের ট্যুইটের প্রত্যুত্তরে প্রধানমন্ত্রী ট্যুইট করে বলেন;
“প্রশংসনীয় অভিপ্রায়। ভারতকে যক্ষ্মা মুক্ত করতে দেশ জুড়ে সর্বত্রই গভীর সচেতনতার বোধ তৈরি হয়েছে এবং অনেকেই যক্ষ্মা রোগীর দেখভালের দায়িত্ব নিচ্ছেন।”
(PG/AB/NS
কেন্দ্রীয়মন্ত্রিসভা
দ্রুত এবং স্বচ্ছ পদ্ধতিতে তুরস্ক থেকে পোস্তদানা আমদানির জন্য ভারত ও তুরস্কের মধ্যে এ সংক্রান্ত একটি সমঝোতা কেন্দ্রীয় মন্ত্রিসভার অনুমোদিত হয়েছে
নয়াদিল্লি, ২৩ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও তুরস্কের মধ্যে পোস্তদানা ব্যবসা সংক্রান্ত একটি সমঝোতা অনুমোদন করেছে। এই সমঝোতায় তুরস্ক থেকে দ্রুত ও স্বচ্ছ পদ্ধতিতে পোস্তদানা আমদানির বিষয়টি নিশ্চিত করার কথা বলা হয়েছে।
এই সমঝোতা অনুসারে তুরস্কের শস্য পর্ষদ তুরস্ক থেকে ভারতে পোস্তদানা রপ্তানি নিয়ন্ত্রনে একটি অনলাইন ব্যবস্হার প্রচলন করবে। এই অনলাইন ব্যবস্হার সদস্যপদের জন্য রপ্তানিকারক কোম্পানীগুলি দায়িত্বপ্রাপ্ত সংগঠনের মাধ্যমে আবেদন জানাবে। প্রতি বছর কত পরিমান পোস্তদানা ভারত তুরস্ক থেকে আমদানি করবে তা দুই দেশের সরকারের মধ্যে আলোচনার ভিত্তিতে স্হির করা হবে। তুরস্কে রপ্তানিকারক ও ভারতে আমদানিকারক কোম্পানীগুলির মধ্যে বিক্রয়সংক্রান্ত চুক্তি তুরস্কের শস্য পর্ষদে অনলাইন ব্যবস্হার মাধ্যমে নথিভুক্তির পর লেনদেনের কাজ হবে। প্রতি বছর উভয় পক্ষ আমদানি-রপ্তানির পরিমান নির্ধারন করবে। ভারত সরকারের অর্থমন্ত্রকের নীতি নির্দেশিকা অনুসারে তুরস্কের শস্য পর্ষদের অনলাইন ব্যবস্হা থেকে প্রাপ্ত তথ্য অনুসারে সেন্ট্রাল ব্যুরো অফ নারকোটিক্স পোস্তদানা বিক্রয় সংক্রান্ত চুক্তিগুলি নথিভুক্ত করবে। পরে এ সংক্রান্ত বিস্তারিত তথ্য অনলাইনে দেওয়া হবে। ভারতের সেন্ট্রাল ব্যুরো অফ নারকোটিস্কের অনুমোদিত চুক্তিগুলি-ই কেবলমাত্র তুরস্কের শস্য পর্ষদ রূপায়নের অনুমতি দেবে। বিক্রয় সংক্রান্ত চুক্তি এবং অন্যান্য প্রয়োজনীয় পদক্ষেপ নেওয়ার পর তুরস্কের শস্য পর্ষদ রপ্তানিকারকদের এ সংক্রান্ত একটি আইনগত সার্টিফিকেট প্রদান করবে।
এই সমঝোতার ফলে তুরস্ক থেকে নির্দিষ্ট নিয়ম মেনে দ্রুত এবং স্বচ্ছ পদ্ধতিতে ভারতে পোস্তদানা আনা সম্ভব হবে। আইনগত জটিলতায় আমদানিতে বিলম্ব এড়ানোও সম্ভব হবে। এই সমঝোতা রূপায়নের ফলে ভারতের অভ্যন্তরীন বাজার পোস্তদানার সরবরাহ নিশ্চিত হবে এবং ভারতীয় গ্রাহকরা এর ফলে উপকৃত হবেন।
CG/PB/NS/…
(Visitor Counter : 73
প্রতিরক্ষামন্ত্রক
মিলিটারি ইঞ্জিনিয়ার সার্ভিস দিবস উদযাপন
নতুন দিল্লি, ২৬ সেপ্টেম্বর, ২০২১
মিলিটারি ইঞ্জিনিয়ার সার্ভিসেস বা এমইএস- একটি প্রধান নির্মাণ সংস্থা এবং ভারতীয় সেনাবাহিনীর কর্পস অফ ইঞ্জিনিয়ার্সের অন্যতম স্তম্ভ। এটি সশস্ত্র বাহিনী এবং প্রতিরক্ষা মন্ত্রকের অধীন সংশ্লিষ্ট সংস্থাগুলিকে ইঞ্জিনিয়ারিং সহায়তা প্রদান করে থাকে। মিলিটারি ইঞ্জিনিয়ার সার্ভিসেস ভারতের বৃহত্তম নির্মাণ ও রক্ষণাবেক্ষণ সংস্থানগুলি মধ্যে অন্যতম। এর মোট বার্ষিক কাজের পরিমাণ ৩০ হাজার কোটি টাকা।
এই সংস্থার মাধ্যমে সীমান্ত এলাকা সহ সারাদেশে বাড়ি, অফিস ভবন, হাসপাতাল, রাস্তাঘাট, রানওয়ে এবং সামুদ্রিক পরিকাঠামো বিভিন্ন ধরনের নির্মাণ কাজ করা হয়ে থাকে। প্রচলিত ভবন তৈরি করা ছাড়াও এমইএস অত্যাধুনিক পরীক্ষাগার থেকে শুরু করে কারখানা, হ্যাঙ্গার, গোলাবারুদ সংরক্ষণের স্থান, জেটি নির্মাণ প্রভৃতি কাজও করে থাকে।
এবছর সারা বিশ্ব কোভিড এর পরিপ্রেক্ষিতে এক অভূতপূর্ব সংকটের সম্মুখীন হয়েছে। যা নির্মাণশিল্প এমনকি এমইএস-কেও প্রভাবিত করেছে। তবে, এমইএস-এর প্রশংসনীয় প্রচেষ্টার ফলে সমস্ত সামরিক স্টেশনগুলিতে নিরবচ্ছিন্নভাবে পরিষেবা বজায় রয়েছে। নির্ধারিত সময়সীমার মধ্যে সারাদেশে কোভিড কেয়ার সুবিধাগুলি প্রদান করা হয়েছে। পুনেতে এই সংস্থার দ্বারা নির্মিত একটি মাল্টিস্পেশালিটি হাসপাতাল অত্যাধুনিক চিকিৎসা সুবিধা প্রদান করতে নির্মাণ করা হয়েছে। গত জানুয়ারি মাসে এর উদ্বোধন করা হয়েছে।
মিলিটারি ইঞ্জিনিয়ার সার্ভিসেস- এর ৯৯ তম দিবস উপলক্ষে সংস্থার ইঞ্জিনিয়ারিং চিফ লেফটেন্যান্ট জেনারেল হরপাল সিং সমস্ত কর্মীদের অভিনন্দন জানিয়েছেন। আরও ভালো পরিষেবা প্রদানের মাধ্যমে এই সংস্থাটি জাতি গঠনের ক্ষেত্রে যাতে অবদান রাখতে পারে সেজন্য তিনি আহ্বান জানিয়েছেন।
CG/ SB
(Visitor Counter : 96
যুবওক্রীড়াবিষয়কমন্ত্রক
ভারতে ফিরে আসার পর মীরাবাই চানুকে বিশেষ ভাবে স্বাগত জানানো হয়েছে
নতুন দিল্লি, ২৬শে জুলাই, ২০২১
টপস কর্মসূচী আমাদের ক্রীড়াবিদদের বিকাশ এবং ভারতের পদক প্রাপ্তির আশাকে উৎসাহিত করতে যে গুরুত্বপূর্ণ ভূমিকা পালন করেছে “চানুর সাফল্যের মাধ্যমে তা বোঝা গেছে ” : ক্রীড়ামন্ত্রী
(“সরকার যেভাবে সব দিক থেকে আমাকে সাহায্য করেছে তার জন্য আমি কৃতজ্ঞ। এই সাহায্য না পেলে আমার অলিম্পিকে পদক প্রাপ্তি সম্ভব হতো না, “: শ্রীমতী মীরাবাই চানু
টোকিও অলিম্পিকে ভারতের প্রথম পদক জয়ী সাইখোম মীরাবাই চানু এবং তাঁর কোচ বিজয় শর্মা আজ সন্ধ্যায় দেশে ফিরে এসেছেন।দেশে পৌছানোর পর তাদের বিশেষভাবে সম্মান জানানো হয়। এর পর কেন্দ্রীয় ক্রীড়ামন্ত্রী শ্রী অনুরাগ সিং ঠাকুর তাঁর বাসভবনে এদের সম্বর্ধনা জানান। কেন্দ্রীয় আইন ও বিচার মন্ত্রী শ্রী কিরেণ রিজিজু, পর্যটন, সংস্কৃতি ও উত্তর – পূর্বাঞ্চল উন্নয়ন মন্ত্রী শ্রী জি. কিষাণ রেড্ডি, বন্দর, জাহাজ চলাচল এবং জলপথ ও আয়ুষ মন্ত্রী শ্রী সর্বানন্দ সোনোয়াল এবং যুব কল্যাণ ও ক্রীড়া প্রতিমন্ত্রী শ্রী নিশীথ প্রামাণিক ওই অনুষ্ঠানে উপস্থিত ছিলেন।
চানু পয়লা মে মার্কিন যুক্তরাষ্ট্রে প্রশিক্ষণের জন্য যান। সেখান থেকে তিনি অলিম্পিকে অংশ নিতে টোকিও যান। এরপর মহিলাদের ৪৯ কেজি ভারোত্তলনে রৌপ পদক জিতে তিনি দেশে ফিরে এলেন।
আবেগাপ্লুত চানু জানান, তাঁর স্বপ্নপূরণ হয়েছে। বহু বছর ধরে প্রশিক্ষণ নেওয়ার পর তিনি সাফল্য অর্জন করেছেন। সরকারের সময়োচিত সাহায্য, বিশেষ করে মার্কিন যুক্তরাষ্ট্রে দু’বার সফর কর্মসূচির জন্য চানু, সরকারকে ধন্যবাদ জানিয়েছেন। তিনি বলেন, টার্গেট অলিম্পিক পোডিয়াম স্কীম বা টপ যোজনার মাধ্যমে তাঁর পদক প্রাপ্তি নিশ্চিত হয়েছে।
শ্রী অনুরাগ সিং ঠাকুর, চানুকে অভিনন্দন জানিয়ে বলেন, তাঁর বিজয় আসলে ১৩০ কোটি ভারতবাসীর জয়। টোকিওতে পদক প্রাপ্তির অনুষ্ঠানে যখন ভারতীয় পতাকা উত্তোলন করা হয় এবং জাতীয় সঙ্গীত গাওয়া হয়, সেই মুহুর্তে গোটা দেশ গর্ববোধ করেছে। অলিম্পিকের ইতিহাসে প্রথম দিন ভারতের পদক প্রাপ্তি এর আগে কখনও হয় নি। মোদী সরকার, ক্রীড়া প্রতিভাদের সব রকমের সাহায্য করবে বলে তিনি জানিয়েছেন।
আইন ও বিচার মন্ত্রী শ্রী কিরেণ রিজিজু বলেন, টোকিও যাওয়ার আগে যখন তিনি চানুর সঙ্গে কথা বলেন, সেই সময় চানু দেশের জন্য পদক নিয়ে আসার প্রতিশ্রুতি দিয়েছিলেন। আর তিনি কথা রেখেছেন। কেন্দ্রীয় মন্ত্রী শ্রী কিষাণ রেড্ডি বলেন, আমাদের মেয়েরা যখন মা ভারতীকে গর্বিত করে তোলেন, তখন তিনি নিজেও গর্ববোধ করেন। ভিক্ট্রি স্ট্যান্ডে রৌপ পদক নিজের গলায় পরার সময় মীরাবাই প্রতিটি ভারতীয়র হৃদয় জয় করেছেন। কেন্দ্রীয় মন্ত্রী শ্রী সর্বানন্দ সোনোয়াল শ্রীমতী চানুকে অভিনন্দন জানিয়ে বলেন, তাঁর সাফল্য দেশকে অনুপ্রাণিত করবে। শ্রী নিশীথ প্রামাণিক বলেন, বহু বছরের কঠোর পরিশ্রম এবং প্রস্তুতির ফল এই পদক প্রাপ্তি। বৃহৎ মঞ্চে তিনি যখন ভারোত্তলনের সফল হয়ে পদক জয় করেন, সেটি তখন ১৩৫ কোটি ভারতবাসীর কাছে গর্বের কারণ হয়ে দাঁড়ায়।
CG/CB/SFS
নির্বাচনকমিশন
নির্বাচনী প্রচারে পরিবেশ-বান্ধব উপকরণ ব্যবহারের নির্দেশ নির্বাচন কমিশনের
কলকাতা, ২২ মার্চ, ২০১৯
জীবনধারণের অনুকূল এই পরিবেশের স্বার্থে প্লাস্টিক ও পলিথিনের মতো দীর্ঘমেয়াদি ক্ষতিকারক সামগ্রীর বিষয়টিকে বিবেচনায় রেখে ভারতের নির্বাচন কমিশন নির্বাচনী প্রচারের ক্ষেত্রে সমস্ত রাজনৈতিক দল, প্রার্থী এবং তাদের স্বীকৃত সংস্থাগুলিকে প্লাস্টিক ও পলিথিনের মতো সামগ্রী বা উপকরণের ব্যবহার থেকে বিরত থাকার নির্দেশ দিয়েছে।
কমিশনের পক্ষ থেকে জেলা নির্বাচনী আধিকারিক ও রিটার্নিং আধিকারিকদের কাছে পাঠানো নির্দেশিকায় স্পষ্টভাবে বলা হয়েছে যে, রাজনৈতিক দল ও দলীয় প্রার্থীদের সভার সময় পরিবেশ সুরক্ষা ও সংরক্ষণের বিষয়টিকে গুরুত্ব দিয়ে পরিবেশ-বান্ধব নয় এমন উপকরণ না ব্যবহার করার ওপর লক্ষ্য রাখতে হবে। আরও বলা হয়েছে, কমিশনের এই নির্দেশ সংশ্লিষ্ট সকলের ক্ষেত্রে সমানভাবে প্রযোজ্য হবে।
নির্বাচন কমিশনের পক্ষ থেকে রাজ্যের মুখ্য নির্বাচনী আধিকারিককে পরিবেশ-বান্ধব নির্বাচনী প্রচার সামগ্রী ব্যবহারের ওপর গুরুত্ব দিতে এবং এ ধরণের সামগ্রী যাতে রাজনৈতিক দল ও দলীয় প্রার্থীরা ব্যবহার করেন, তার ওপর নজর রাখার দায়িত্ব দেওয়া হয়েছে। সেইসঙ্গে বলা হয়েছে, সমস্ত রাজ্য এবং কেন্দ্রশাসিত অঞ্চলগুলিতে কমিশনের এই নির্দেশ মেনে চলার জন্য প্রয়োজনীয় ব্যবস্থা গ্রহণ করতে হবে।
CG/BD/DM
(Visitor Counter : 77
প্রধানমন্ত্রীরদপ্তর
প্রধানমন্ত্রী আগামীকাল গুজরাটে সুরাট ও ডান্ডি সফর করবেন
সুরাট বিমানবন্দরের টার্মিনাল ভবন সম্প্রসারণের কাজের শিলান্যাস করবেন
সুরাটে নতুন ভারত যুব সম্মেলনে যোগ দেবেন
ডান্ডিতে জাতীয় লবণ সত্যাগ্রহ স্মৃতিসৌধ জাতির উদ্দেশে উৎসর্গ করবেন
নয়াদিল্লি, ২৯ জানুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল  গুজরাটের সুরাট ও ডান্ডি সফর করবেন।এই সফর উপলক্ষে প্রধানমন্ত্রী সুরাট বিমানবন্দরে টার্মিনাল ভবনের সম্প্রসারণমূলক কাজের শিলান্যাস করবেন।৩৫৪ কোটি টাকা ব্যয়ে ২৫ হাজার ৫০০ বর্গ মিটার এলাকা জুড়ে এই টার্মিনাল ভবনটি তৈরি করা হচ্ছে।অত্যাধুনিক ও পরিবেশ-বান্ধব এই ভবনে সৌরশক্তি ব্যবহারের পাশাপাশি, এলইডি বাল্ব দিয়ে সাজানো হবে।ভবনের নির্মাণ কাজ শেষ হলে, এখানে ব্যস্ততম সময়ে ১ হাজার ৮০০-রও বেশি যাত্রী যাতায়াত করতে পারবেন।বিমান চলাচল ও যাত্রী সংখ্যার দিক থেকে সুরাট গুজরাটের আমেদাবাদ ও ভদোদরা বিমানবন্দরের পর তৃতীয় ব্যস্ততম বিমানবন্দর।
সার্বিক অগ্রগতির লক্ষ্যে পরিকাঠামো সম্প্রসারণ সর্বদাই সরকারের অগ্রাধিকার পেয়েছে।বিমান পরিবহণ সহ বিভিন্ন ক্ষেত্রে একাধিক উন্নয়নমূলক উদ্যোগ গ্রহণ করা হয়েছে।গুজরাটে অসামরিক বিমান পরিবহণ পরিকাঠামোকে শক্তিশালী করার পাশাপাশি, বিমান যোগাযোগ ব্যবস্থা উন্নত করা হচ্ছে।উড়ান প্রকল্পের আওতায় ইতিমধ্যেই কান্ডালার সঙ্গে মুম্বাইয়ের এবং পোরবন্দর – আমেদাবাদ – মুম্বাই বিমান পরিষেবা শুরু হয়েছে।এছাড়াও, রাজ্যের হিরাসার ও রাজকোটে নতুন গ্রিনফিল্ড বা পরিবেশ-বান্ধব বিমানবন্দর সহ আমেদাবাদ ও ভদোদরা বিমানবন্দরে নতুন এটিসি টাওয়ার এবং প্রযুক্তিগত সহায়তা কেন্দ্র গড়ে তোলা হচ্ছে।
সুরাটে নতুন ভারত যুব সম্মেলনে প্রধানমন্ত্রী যুবকদের সঙ্গে মতবিনিময় করবেন।এরপর, তিনি রাসিলাবেন সেবন্তিলাল শাহ্ভেনাস হাসপাতালের উদ্বোধন করবেন এবং সেখানে চিকিৎসা পরিষেবা সংক্রান্ত বিভিন্ন সুযোগ-সুবিধা ঘুরে দেখবেন।
সুরাট পর্ব শেষে প্রধানমন্ত্রীর পরবর্তী গন্তব্য নবসারি জেলার ডান্ডি।এখানে তিনি বাপুর মৃত্যুবার্ষিকীতে জাতীয় লবণ সত্যাগ্রহ স্মৃতিসৌধ জাতির উদ্দেশে উৎসর্গ করবেন।এই স্মৃতিসৌধে মহাত্মা গান্ধীর পাশাপাশি, ঐতিহাসিক ডান্ডি লবণ আন্দোলনে অংশগ্রহণকারী ৮০ জন সত্যাগ্রহীর মূর্তি গড়ে তোলা হয়েছে।১৯৩০ সালের ঐতিহাসিক লবণ সত্যাগ্রহের সঙ্গে যুক্ত বিভিন্ন ঘটনা ও কাহিনীও এই স্মৃতিসৌধে তুলে ধরা হয়েছে।প্রধানমন্ত্রী এই স্মৃতিসৌধটি ঘুরে দেখবেন এবং এক জনসভায় ভাষণ দেবেন।
ভারতের স্বাধীনতা সংগ্রামের ইতিহাসে ১৯৩০ সালের লবণ সত্যাগ্রহ অভিযান ডান্ডি অভিযান নামে অধিক পরিচিত।উল্লেখ করা যেতে পারে যে, তৎকালীন ব্রিটিশ সরকারের লবণ আইনের বিরুদ্ধে গণআইন অমান্য অভিযানের অংশ হিসাবে মহাত্মা গান্ধীর নেতৃত্বে ৮০ জন সত্যাগ্রহী আমেদাবাদের সবরমতী আশ্রম থেকে ২৪১ মাইল পথ পাড়ি দিয়ে উপকূলবর্তী গ্রাম ডান্ডিতে পৌঁছে সমুদ্রের জল থেকে লবণ তৈরি করেছিলেন।ইতিহাসে এই ঘটনায় ডান্ডি অভিযান হিসাবে চিরস্মরণীয় হয়ে রয়েছে।
চলতি মাসে প্রধানমন্ত্রীর এটি দ্বিতীয় গুজরাট সফর।এর আগে গত ১৯ জানুয়ারি শ্রী মোদী সুরাটের হাজিরাতে আর্মড সিস্টেম কমপ্লেক্স জাতির উদ্দেশে উৎসর্গ করেছিলেন।গান্ধীনগরে গত ১৭ ও ১৮ জানুয়ারি আয়োজিত ভাইব্র্যান্ট গুজরাট শীর্ষ সম্মেলনেও তিনি যোগ দিয়েছিলেন।
CG/BD/SB
(Visitor Counter : 297
স্বাস্থ্যওপরিবারকল্যাণমন্ত্রক
ভারতে অসংক্রামক ব্যাধির পরিসংখ্যান
নতুন দিল্লি, ০৮ ফেব্রুয়ারি, ২০২২
ইন্ডিয়ান কাউন্সিল অফ মেডিক্যাল রিসার্চ, আই সি এম আর দ্বারা ২০১৭ সালে " ইন্ডিয়া: হেলথ অফ দ্য নেশন স্ট্যাটাস"- দ্য ইন্ডিয়া স্টেট লেভেল ডিজিজ বার্ডেন ইনিশিয়েটিভের সমীক্ষা অনুযায়ী, অনুমান করা হয়েছে যে ভারতে অসংক্রামক রোগের কারণে মৃত্যুর অনুপাত বেড়েছে। ১৯৯০ সালে এই অনুপাত ছিল ৩৭.৯ শতাংশ। ২০১৬ সালে তা বেড়ে হয়েছে ৬১.৮ শতাংশ। চারটি প্রধান অসংক্রামক রোগ বা নন- কমিউনিকেবল ডিজিজ হচ্ছে, কার্ডিওভাসকুলার ডিজিজ, ক্যান্সার, দীর্ঘস্থায়ী শ্বাসযন্ত্রের রোগ এবং ডায়াবেটিস। এগুলি অস্বাস্থ্যকর খাদ্যাভ্যাস, শারীরিক ক্রিয়া-কলাপ কমে যাওয়া এবং তামাক বা অ্যালকোহল ব্যবহারের ফলে হতে পারে।
সমীক্ষায় দেখা গেছে যে-
কার্ডিওভাসকুলার ডিজিজ- ১৯৯০- এ ছিল ২.৯ শতাংশ।
২০১৬-তে তা বেড়ে হয়েছে-৬.৬ শতাংশ।
ক্রনিক রেস্পিরাটরি ডিজিজেস- ১৯৯০-এ ছিল-২.৭ শতাংশ।
২০১৬-তে হয়েছে-৪.৪ শতাংশ।
ডায়াবেটিস- ১৯৯০-তে ছিল-০.৭ শতাংশ। ২০১৬-তে তাপ বৃদ্ধি পেয়ে হয়েছে ২.২ শতাংশ।
ক্যান্সার - ১৯৯০ সালে ছিল- ০.৭ শতাংশ। ২০১৬ সালে তা বেড়ে হয়েছে ০.৯ শতাংশ।
ন্যাশনাল প্রোগ্রাম ফর প্রিভেনশন এন্ড কন্ট্রোল অফ ক্যান্সার ডায়াবেটিস কার্ডিওভাসকুলার ডিজিজ এন্ড স্ট্রোক, যেটি ২০১০ সালে গঠন করা হয়েছিল, এর আওতায় বর্তমানে জেলা পর্যায়ে ৬৭৭ টি ক্লিনিক রয়েছে। এছাড়া রয়েছে, ১৮৭ টি জেলা পর্যায়ের কার্ডিয়াক কেয়ার ইউনিট, ২৬৬ টি জেলা ডে কেয়ার সেন্টার এবং ৫৩৯২ টি নন কমিউনিকেবল ডিজিজ ক্লিনিকস।
আজ রাজ্যসভায় এক লিখিত প্রশ্নের জবাবে স্বাস্থ্য প্রতিমন্ত্রী ডঃ ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 255
তথ্যওসম্প্রচারমন্ত্রক
ভারতের আন্তর্জাতিক চলচিত্র উৎসবের সুবর্ণ জয়ন্তিতে বাছাই করা ২৫০টি ফিল্ম দেখানো হবেঃ তথ্য ও সম্প্রচার মন্ত্রী
এই প্রথম দৃষ্টিবঞ্চিতদের সুবিধার্থে ফিল্মগুলির শ্রুতিভাষ্যর ব্যবস্থা করা হবেঃ শ্রী প্রকাশ জাভরেকর
নতুনদিল্লী, ৭ সেপ্টেম্বর, ২০১৯
৫০তম আন্তর্জাতিক চলচিত্র উৎসব আইএফএফআই-২০১৯ এ ৭৬টি দেশের ২০০-র বেশি বিখ্যাত ফিল্ম দেখানো হবে। এছাড়া ভারতীয় প্যানোরমা বিভাগের ২৬টি কাহিনী চিত্র ও ১৫টি অ-কাহিনীচিত্রও প্রদর্শিত হবে। প্রায় দশহাজার চলচিত্রপ্রেমী এই সুবর্ণ জয়ন্তী সংস্করণে যোগ দেবেন বলে আশা করা হচ্ছে। তথ্য-সম্প্রচার মন্ত্রী শ্রী প্রকাশ জাভরেকর রবিবার নতুনদিল্লিতে এই তথ্য জানিয়েছেন।
মন্ত্রী আরো জানান, আইএফএফআই-এ ২০১৯ সালে ৫০ বছর আগে মুক্তি পাওয়া বিভিন্ন ভাষার ১২টি ফিল্ম দেখানো হবে। এই চলচিত্র উৎসব চলবে নভেম্বরের ২০ থেকে ২৮ তারিখ পর্যন্ত।
শ্রী জাভরেকর জানান, “ চলচিত্রে অসামান্য অবদান রাখার স্বীকৃতি স্বরূপ দাদাসাহেব ফালকে পুরষ্কার প্রাপক শ্রী অমিতাভ বচ্চনকে সম্মান জানান হবে, তাঁরই অভিনীত জনপ্রিয় বিনোদনমূলক একগুচ্ছ ছবি এই উৎসবে প্রদর্শনের মাধ্যমে।“
আইএফএফআই-এ ভারতীয় প্যানোরমা একটি ফ্ল্যাগশিপ শাখা। এখানে বছরের সেরা সমসাময়িক ভারতীয় কাহিনী ও অ-কাহিনী চলচিত্রগুলি দেখানো হয়। এই বছরে কাহিনী চিত্রের জুরিবোর্ড-এর নেতৃত্ব দিয়েছেন প্রখ্যাত চলচিত্র পরিচালক এবং সংলাপ লেখক শ্রী প্রিয়দর্শন। জুরি , ভারতীয় প্যানোরমা ২০১৯-এর উদ্বোধনী কাহিনীচিত্র হিসেবে অভিষেক শাহ্র নির্দেশিত গুজরাটি চলচিত্র ‘হেল্লারো’কে বাছাই করেছে।
অ-কাহিনী চিত্রের জুরিবোর্ড-এর নেতৃত্ব দিয়েছেন প্রখ্যাত ডকুমেন্টরি চলচিত্র নির্মাতা শ্রী রাজেন্দ্র জাঙ্গলে। জুরি , ভারতীয় প্যানোরমা ২০১৯-এর উদ্বোধনী অ-কাহিনীচিত্র হিসেবে আশিষ পান্ডের নির্দেশিত ফিল্ম ‘নোরা’কে বাছাই করেছে।
CG/CB
(Visitor Counter : 106
প্রধানমন্ত্রীরদপ্তর
শ্রীলঙ্কার রাষ্ট্রপতি পদে নির্বাচিত গোতাবায়া রাজাপক্ষ-কে টেলিফোনে প্রধানমন্ত্রীর শুভেচ্ছা
নয়াদিল্লি, ১৭ নভেম্বর, ২০১৯
প্রধানমন্ত্রী শ্রী নরেন্দ্র মোদী শ্রীলঙ্কার রাষ্ট্রপতি পদে নির্বাচিত শ্রী গোতাবায়া রাজাপক্ষ-কে টেলিফোনে শুভেচ্ছা জানালেন। গতকাল এই নির্বাচন হয়। প্রধানমন্ত্রী তাঁর এবং দেশের জনগণের পক্ষ থেকে শুভেচ্ছা জানিয়ে বলেন, শ্রী রাজাপক্ষের নেতৃত্বে শ্রীলঙ্কার জনগণ প্রগতির পথে এগোনোর পাশাপাশি, ভারত ও শ্রীলঙ্কার মধ্যে শান্তি, সমৃদ্ধি, ভ্রাতৃত্ববোধ, সাংস্কৃতিক এবং ঐতিহাসিক সংযোগ বৃদ্ধি পাবে।
শ্রী রাজাপক্ষ প্রধানমন্ত্রীকে তাঁর শুভেচ্ছা বার্তার জন্য ধন্যবাদ জানান। ভারতের সঙ্গে একযোগে কাজ করার ইচ্ছাও প্রকাশ করেন তিনি, যাতে দু’দেশেরই উন্নয়ন ও নিরাপত্তা বজায় থাকে।
শ্রী মোদী, শ্রী রাজাপক্ষকে তাঁর সুবিধা মতো সময়ে ভারত সফর করার আমন্ত্রণও জানান। শ্রী রাজাপক্ষ সেই আমন্ত্রণ সাদরে গ্রহণ করেন।
SSS/SB
(Visitor Counter : 58
সড়কপরিবহণওমহাসড়কমন্ত্রক
রিং রোড নির্মাণে রাজ্যগুলিকে কেন্দ্রীয় সহায়তা
নয়াদিল্লি, ২৪ জুন ২০১৯
ভারতমালা পরিযোজনা প্রকল্পের প্রথম পর্যায়ে সারা দেশে ২৮টি রিং রোড উন্নয়নের জন্য চিহ্নিত হয়েছে। রিং রোডের পাশাপাশি, ১৯১টি চোকপয়েন্ট বা তীব্র যানজটপূর্ণ অংশও চিহ্নিত করা হয়েছে, যেগুলির সঙ্গে নতুন বাইপাস সংযোগ, উড়ালপুল, লেন সম্প্রসারণের মাধ্যমে উন্নতিসাধনের পরিকল্পনা নেওয়া হয়েছে। রাজ্যসভায় আজ এক প্রশ্নের লিখিত জবাবে এই তথ্য দেন কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন জয়রাম গড়করি। এ প্রসঙ্গে তিনি আরও জানান, কয়েকটি রাজ্য রিং রোড বা বাইপাস গড়ে তোলার পাশাপাশি অন্যান্য কিছু প্রকল্পের প্রস্তাব দিয়েছে। তবে, এগুলি ভারতমালা পরিযোজনা প্রকল্পের প্রথম পর্যায়ের অন্তর্ভুক্ত নয়। অবশ্য, ভারতমালা প্রকল্পের নীতি-নির্দেশকা অনুযায়ী নতুন প্রকল্প গ্রহণের ক্ষেত্রে রাজ্য সরকারগুলি যদি জমি অধিগ্রহণের ৫০ শতাংশ খরচ মেটাতে আগ্রহী হয়, তা হলে এ ধরণের প্রকল্পগুলিকে গ্র্যান্ড চ্যালেঞ্জ পরিকল্পনার আওতায় অন্তর্ভুক্ত করা যেতে পারে।
CG/BD/SB
(Visitor Counter : 58
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৭ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫৭ কোটি ২০ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৬ লক্ষ ৫৬ হাজার ৩৪১।
দেশে সুস্পষ্টভাবে করোনায় আক্রান্তের হার বর্তমানে ৪.৪৩ শতাংশ।
সুস্থতার হার বর্তমানে ৯৪.২৭ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৫১ হাজার ৭৪০ জন। এর ফলে, মোট সুস্থতার সংখ্যা ৩ কোটি ৫২ লক্ষ ৩৭ হাজার ৪৬১।
দেশে গত ২৪ ঘণ্টায় নতুন করে আক্রান্ত ২ লক্ষ ৫৮ হাজার ৮৯ জন।
এ পর্যন্ত মোট ওমিক্রন আক্রান্তের সংখ্যা ৮ হাজার ২০৯, যা গতকালের তুলনায় ৬.০২ শতাংশ বৃদ্ধি পেয়েছে।
দৈনিক-ভিত্তিতে আক্রান্তের হার ১৯.৬৫ শতাংশ।
সাপ্তাহিক-ভিত্তিতে আক্রান্তের হার ১৪.৪১ শতাংশ।
এখনও পর্যন্ত নমুনা পরীক্ষার সংখ্যা ৭০ কোটি ৩৭ লক্ষ। গত ২৪ ঘণ্টায় নমুনা পরীক্ষা করা হয়েছে ১৩ লক্ষ ১৩ হাজার ৪৪৪।
পশ্চিমবঙ্গে করোনার নতুন প্রজাতি ওমিক্রনে আক্রান্তের সংখ্যা ১ হাজার ৬৭২। চিকিৎসাধীন ২২ জন সুস্থ হয়েছেন। অন্যদিকে, দেশে মোট ওমিক্রনে আক্রান্তের সংখ্যা ৮ হাজার ২০৯ এবং সুস্থ হয়েছেন ৩ হাজার ১০৯ জন।
CG/SS/SB
(Visitor Counter : 124
প্রধানমন্ত্রীরদপ্তর
আন্তর্জাতিক সিইও এবং শীর্ষ স্থানীয় মার্কিন সংস্থাগুলির বরিষ্ঠ কার্যনির্বাহীদের সঙ্গে প্রধানমন্ত্রীর বৈঠক
নয়াদিল্লি, ২৫ সেপ্টেম্বর, ২০১৯
ভারতের প্রধানমন্ত্রী শ্রী নরেন্দ্র মোদী নিউইয়র্কে একটি গোলটেবিল বৈঠকে পৌরহিত্য করেন। উপস্থিত ছিলেন, ২০টি বিভিন্ন ক্ষেত্রের ৪২ জন আন্তর্জাতিক শিল্পপতি। যে সমস্ত সংস্থাগুলি এই গোলটেবিল বৈঠকে অংশ নেয়, তাদের মোট সম্পদের পরিমাণ ১৬.৪ ট্রিলিয়ন মার্কিন ডলার, যার মধ্যে ভারতে তাদের মোট সম্পদের পরিমাণ ৫০ বিলিয়ন মার্কিন ডলার।
উপস্থিতদের মধ্যে ছিলেন – আইবিএম – এর চেয়ারম্যান, প্রেসিডেন্ট এবং সিইও শ্রীমতী জিনি রোমেত্তি; ওয়ালমার্টের প্রেসিডেন্ট এবং সিইও শ্রী ডগলাস ম্যাকমিলন; কোকাকোলার চেয়ারম্যান এবং সিইও শ্রী জেমস্ কুইন্সি; লকহিড মার্টিনের সিইও শ্রীমতী মেরিলিন হিউসন; জেপি মর্গান – এর চেয়ারম্যান এবং সিইও শ্রী জেমি ডিমন; আমেরিকান টাওয়ার কর্পোরেশনের সিইও তথা ইন্ডিয়া – ইউএস সিইও ফোরামের যুগ্ম-অধ্যক্ষ শ্রী জেমস্ ডি টাইসলেট এবং অ্যাপেল, গুগল, ম্যারিওট, ভিসা, মাস্টারকার্ড, থ্রি এম, ওয়ারবুর্গ পিনকাস, এইকম, রেথিঅন, ব্যাঙ্ক অফ আমেরিকা, পেপসি এবং অন্যান্য কয়েকটি সংস্থার বরিষ্ঠ কার্যনির্বাহীরা।
দ্য ডিপিআইআইটি এবং ইনভেস্ট ইন্ডিয়া যে সমস্ত আলাপচারিতার আয়োজন করে, তাতে অংশগ্রহণকারীদের মধ্যে ছিলেন – কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল এবং শিল্প ও অভ্যন্তরীণ বাণিজ্য উন্নয়ন দপ্তর এবং বিদেশ মন্ত্রকের বরিষ্ঠ আধিকারিকরা।
বৈঠকে যোগদানকারীরা বিনিয়োগকারীদের সহায়ক পরিবেশ এবং সহজে ব্যবসা করার ক্ষেত্রে ও বেশ কিছু সংস্কারের জন্য ভারতের উদ্যোগের প্রশংসা করেন। সহজে ব্যবসা করার ওপর জোর দিতে বলিষ্ঠ সিদ্ধান্ত নেওয়ার জন্য এবং ভারতকে লগ্নিকারী-বান্ধব করে তোলার জন্য বাণিজ্য নেতারা প্রধানমন্ত্রীকে অভিনন্দন জানান।
সিইও-রা ভারতের জন্য তাঁদের নির্দিষ্ট পরিকল্পনাগুলি সংক্ষিপ্তভাবে জানান। পাশাপাশি, দক্ষতা বৃদ্ধি, ডিজিটাল ইন্ডিয়া, মেক ইন ইন্ডিয়া, উন্নয়নের আওতায় সবাইকে আনা, পরিবেশ-বান্ধব শক্তি এবং আর্থিক অন্তর্ভুক্তির ক্ষেত্রে ভারতের উদ্যোগকে সহায়তা করার জন্য সুপারিশ করেন তাঁরা।
সিইও-দের মন্তব্যের উত্তরে প্রধানমন্ত্রী জোর দেন নিরবচ্ছিন্ন রাজনৈতিক স্থিরতা, নীতির স্থিরতা এবং উন্নয়নমুখী ও আর্থিক বৃদ্ধিমুখী নীতির ওপর। তিনি আরও গুরুত্ব দেন, পর্যটন উন্নয়ন, প্লাস্টিক পুনর্ব্যবহার ও বর্জ্য ব্যবস্থাপনা উদ্যোগগুলির ওপর এবং ক্ষুদ্র ও মাঝারি শিল্প, বিশেষ করে কৃষক এবং কৃষি ক্ষেত্রের জন্য আরও বেশি সুযোগ সৃষ্টি করার ওপর। তিনি ঐ সংস্থাগুলিকে অন্য দেশকে অংশীদার করে স্টার্ট আপ ইন্ডিয়া উদ্ভাবন মঞ্চটিকে গুরুত্ব দিতে বলেন, যা থেকে শুধু ভারতই নয়, বিশ্বও উপকৃত হবে, বিশেষ করে পুষ্টি ও বর্জ্য ব্যবস্থাপনার ক্ষেত্রে।
CG/AP/SB
(Visitor Counter : 79
যুবওক্রীড়াবিষয়কমন্ত্রক
কেন্দ্রীয় ক্রীড়া ও যুব বিষয়ক মন্ত্রী শ্রী কিরেণ রিজেজু স্পোর্টস অথরিটি অফ্ ইন্ডিয়ার নতুন লোগোর সূচনা করেছেন
নতুন দিল্লি, ৩০ সেপ্টেম্বর, ২০২০
কেন্দ্রীয় ক্রীড়া ও যুব বিষয়ক প্রতিমন্ত্রী শ্রী কিরেণ রিজেজু আজ দিল্লির মেজর ধ্যানচাঁদ স্টেটিয়ামে স্পোর্টস অথরিটি অফ্ ইন্ডিয়া -এর নতুন লোগের উদ্বোধন করেছেন। অনুষ্ঠানে ক্রীড়া সচিব শ্রী রবি মিত্তাল, ভারতীয় অলিম্পিক অ্যাসোসিয়েশনের সভাপতি শ্রী নরিন্দর বাত্রা এবং এসএআই-এর মহানির্দেশক শ্রী সন্দীপ প্রধান সহ বিশিষ্ট ব্যক্তিবর্গ উপস্থিত ছিলেন। ভিডিও কনফারেন্সের মাধ্যমে এদিন এই অনুষ্ঠানে যোগ দেন বহু বিশিষ্ট ক্রীড়াবিদ, প্রশিক্ষক এবং ক্রীড়া প্রেমীরা।
অনুষ্ঠানে এসএআই-এর নতুন লোগের তাৎপর্য ব্যাখ্যা করতে গিয়ে শ্রী রিজেজু বলেন, খেলাধুলা ক্ষেত্রে এসএআই-এর অবস্থান সর্বাগ্রে। খেলাধুলোর উৎকর্ষতা তুলে ধরাই এসএআই-এর প্রাথমিক লক্ষ্য বলে তিনি জানান। অ্যাথলেটদের প্রয়োজনীয় সহায়তা প্রদান, তাঁদের খেলাধুলা ক্ষেত্রে অগ্রগতিতে বিশেষভাবে সাহায্য করে চলেছে এসএআই। এসএআই এমন একটি শব্দ, যা দেশের বিভিন্ন ক্রীড়া সংস্থার সঙ্গে যুক্ত সব সংগঠনের এক সংক্ষিপ্ত রূপ। এসএআই-এর নতুন লোগোতে ভারতের ত্রিবর্ণ রঞ্জিত জাতীয় পতাকা এবং চক্রের নীল রং অন্তর্ভুক্ত করা হয়েছে। তিনি বলেন, ক্রীড়া ক্ষেত্রে দেশের নাম উজ্জ্বল করে তুলতে এবং বিশ্বে খেলাধুলা জগতে দেশকে এগিয়ে নিয়ে যেতে বিশেষ উৎসাহ যোগাবে এই লোগো।
অনুষ্ঠানে মন্ত্রকের সচিব রবি মিত্তাল এসএআই-এর এই নতুন লোগো তৈরির উদ্যোগ গ্রহণের জন্য সংস্থার আধিকারিক ও কর্মীদের ধন্যবাদ জানান। তিনি বলেন, এই উদ্যোগে যথেষ্ট সাড়া পাওয়া গিয়েছিল।
১৯৮২ সালে প্রতিষ্ঠিত হওয়ার পর থেকে এসএআই দেশের খেলাধুলা ক্ষেত্রে বিশেষ জায়গা করে নিয়েছে। সারা দেশে তৃণমূল স্তরের প্রতিভা উন্মোচন এবং বিকাশে গুরুত্বপূর্ণ ভূমিকা পালন করছে এসএআই। এই নতুন লোগো উন্মোচনের মাধ্যমে তৃণমূল স্তরে ক্রীড়া প্রতিভা সনাক্তকরণ এবং তাঁদের প্রশিক্ষণের মাধ্যমে দেশের ক্রীড়া ক্ষেত্রের মানোন্নয়নে বিশেষ সাহায্য করবে।
CG/SS/SKD
(Visitor Counter : 93
প্রতিরক্ষামন্ত্রক
বিআরও মানালী-সারচু সড়ক রেকর্ড সময়ে যাতায়াতের জন্য উন্মুক্ত করেছে
নয়াদিল্লি, ২৬ মার্চ, ২০২২
ভয়ঙ্কর বারালাচ লা গিরিপথ  অতিক্রম করে সীমান্ত সড়ক সংস্থা  রেকর্ড সময়ে মানালী থেকে সারচু পর্যন্ত সড়ক যাতায়াতের জন্য উন্মুক্ত করেছে। সীমান্ত সড়ক সংস্থা মানালী থেকে সারচু পর্যন্ত সড়কে জমে থাকা বরফ সরানোর জন্য বিশেষ দলকে কাজে লাগাতে বিমান সহায়তা নিয়েছে। এই সড়ক এবং বারালাচ লা গিরিপথ প্রতীক্ষার এক মাস আগেই খুলে দেওয়া হয়েছে। তবে, প্রাথমিকভাবে অত্যাবশ্যক সামগ্রী নিয়ে কেবল সেনা যানবাহনকে যাতায়াতে অনুমতি দেওয়া হবে। সাধারণ যান চলাচল স্থানীয় অসামরিক কর্তৃপক্ষের কাছ থেকে অনুমোদন পাওয়ার পর যাতায়াত করতে পারবে।
উত্তর-পশ্চিমাঞ্চলীয় সীমান্ত এলাকায় গিরিপথ যাতায়াতের উপযোগী করে তুলতে আরও একটি বড় সাফল্য হিসেবে সীমান্ত সড়ক সংস্থা হিমাচল প্রদেশে জাতীয় মহাসড়ক-১ডি-তে ২১০ কিলোমিটার দীর্ঘ মানালী-সারচু সড়ক আজ যাতায়াতের জন্য খুলে দিয়েছে। একইসঙ্গে, ভয়ঙ্কর বারালাচ লা গিরিপথটিও যাতায়াতের উপযোগী করে তোলা হয়েছে। উল্লেখ করা যেতে পারে, সীমান্ত সড়ক সংস্থা গতকাল ১ নম্বর জাতীয় মহাসড়কের শ্রীনগর-কার্গিল-লেহ শাখায় জোজিলা গিরিপথ অসামরিক যানবাহনের জন্য খুলে দেয়। আজ মানালী-সারচু সড়কটি যাতায়াতের জন্য খুলে দেওয়ার ফলে হিমাচল প্রদেশের লাহুল জেলার সঙ্গে যোগাযোগ ব্যবস্থা পুনরায় স্থাপিত হল। এর ফলে, লাদাখের লেহ-এর সঙ্গেও যোগাযোগ আরও প্রশস্ত হচ্ছে। মানালী-সারচু সড়ক এবং বারালাচ লা গিরিপথ আগে এপ্রিল মাসের শেষ সপ্তাহে যান চলাচলের জন্য খুলে দেওয়া হত। কিন্তু, এবার সীমান্ত সড়ক সংস্থা প্রত্যাশার একমাস আগেই এই সড়ক ও গিরিপথ দুটি তুষারমুক্ত করে যান চলাচলের উপযোগী করে তুলছে।
শীতের মরশুমে মানালী-সারচু সড়কটি ১৬০-১৮০ দিন পর্যন্ত বন্ধ থাকে। কিন্তু, সীমান্ত সড়ক সংস্থার ‘প্রোজেক্ট দীপক’ উদ্যোগের মাধ্যমে ১১৭ দিনের মধ্যেই সড়কটি খুলে দেওয়া হল। উল্লেখ করা যেতে পারে, গত বছরের ২৯শে নভেম্বর শেষবার এই সড়কে সেনাবাহিনীর কনভয় যাতায়াত করেছিল। গতবারের তুলনায় এবার এই অঞ্চলে অস্বাভাবিক তুষারপাত সত্ত্বেও এই সড়কটি এক মাসেরও বেশি সময় আগে খুলে দেওয়া সম্ভব হয়েছে।
সীমান্ত সড়ক সংস্থা মানালী-সারচু সড়কটি বরফমুক্ত করতে দ্বিমুখী কৌশল গ্রহণ করে। সংস্থা এই সড়কের উভয় দিক থেকেই বরফ সরিয়ে ফেলার জন্য দুটি দলকে কাজে লাগায়। একটি দল বারালাচ লা গিরিপথ থেকে তুষার সরিয়ে ফেলার কাজ শুরু করে, অন্য দলটি সারচু-র দিক থেকে বারালাচ লা পর্যন্ত সড়ককে বরফমুক্ত করার কাজ চালিয়ে যায়।
শীতের মরশুমে দেশের বাকি অংশ থেকে সারচু বিচ্ছিন্ন হয়ে যায়। এই প্রেক্ষিতে সীমান্ত সড়ক সংস্থা গত নভেম্বর মাসেই সারচু ক্যাম্পে বরফ সরিয়ে ফেলার জন্য যাবতীয় সাজসরঞ্জাম মজুত করতে শুরু করে। আগেভাগেই সঠিক পরিকল্পনা গ্রহণের দরুণ সড়কটি নির্দিষ্ট সময়ের পূর্বেই যান চলাচলের উপযোগী করে তোলা সম্ভব হয়েছে। সড়ক থেকে বরফ সরিয়ে ফেলার জন্য গত ৫ই মার্চ সারচু থেকে আকাশপথে পুরো সড়ক পরিদর্শন করা হয়। সীমান্ত সড়ক সংস্থার পক্ষ থেকে সড়কটিকে দ্রুত তুষারমুক্ত করার জন্য ছয়জন বিশেষজ্ঞ প্রযুক্তিবিদ ও দক্ষ অপারেটরকে নিয়ে গঠিত একটি দলকে বারালাচ লা গিরিপথে পৌঁছে দেওয়া হয়। এই দলটি গিরিপথে পৌঁছনোর পর সড়ক বরফমুক্ত করার কাজ শুরু করে।
আগাম সতর্কতামূলক ব্যবস্থা হিসেবে মানালী-সারচু সড়কে কেবলমাত্র সেনাবাহিনীর লজিস্টিক্স কনভয় যাতায়াতের অনুমতি দেওয়া হবে। দুর্গম পার্বত্য এলাকায় অগ্রবর্তী চৌকিগুলিতে সেনাবাহিনীর জন্য প্রয়োজনীয় সামগ্রী ও রসদ পৌঁছে দিতে সেনা কনভয় যাতায়াতে অনুমতি দেওয়া হয়েছে। তবে, স্থানীয় অসামরিক কর্তৃপক্ষের কাছ থেকে অনুমোদন পাওয়ার পর এই সড়কে সাধারণ যান চলাচল শুরু হবে।
CG/BD/DM/
(Visitor Counter : 106